Diari Oficial de la Generalitat Valenciana


Sumari del DOGV 9620, del 19-06-2023 (2023/6857)

Extracte de la Resolució de 13 de juny de 2023, del director general de l'Institut Valencià de Cultura per la qual es convoquen subvencions destinades a l'adquisició d'instruments musicals durant els mesos de desembre del 2022 a novembre del 2023.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9620

Data del DOGV
:   19-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6857


Data del document
:   13-06-2023

Organisme emissor
:   Institut Valencià de Cultura

Tipus de document
:   Extracte

Anàlisi jurídica

 Descriptors 

:   * Institut Valencià de Cultura
    * ajuda pública

Extracte de la Resolució de 13 de juny de 2023, del director general de l'Institut Valencià de Cultura per la qual es convoquen subvencions destinades a l'adquisició d'instruments musicals durant els mesos de desembre del 2022 a novembre del 2023. [2023/6857]  
BDNS (identif.): 703078.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/703078)  
  
Primer. Objecte, finalitat i àmbit d'aplicació  
Convocar la concessió de subvencions destinades a l'adquisició d'instruments musicals, en el marc de les competències de l'Institut Valencià de Cultura i d'acord amb els objectius que té encomanats. Aquestes subvencions tenen per finalitat millorar la dotació de les associacions musicals sense ànim de lucre de la Comunitat Valenciana per a enriquir l'oferta musical i la formació de qualitat dels músics valencians.  
Les ajudes es concediran d'acord amb els principis de publicitat, transparència, objectivitat, igualtat i no-discriminació, en particular en matèria d'igualtat de gènere, mitjançant el règim de concurrència competitiva, per a adquisicions que tinguen lloc entre l'1 de desembre del 2022 i el 30 de novembre del 2023, tots dos inclosos.  
  
Segon. Entitats beneficiàries  
Poden ser beneficiàries d'aquestes ajudes les associacions musicals que hagen adquirit o vulguen adquirir instruments musicals durant el període d'aquesta convocatòria i complisquen els requisits següents:  
  
a) Que en el moment de la finalització del termini de presentació de sol·licituds de la convocatòria figuren inscrites en el registre que legalment corresponga, com a associacions o fundacions sense ànim de lucre la finalitat de les quals finalitat siga la divulgació i promoció cultural de la música.  
b) Que el seu domicili social estiga radicat en l'àmbit territorial de la Comunitat Valenciana.  
c) Que formen part, com a entitat associada, de la Federació de Societats Musicals de la Comunitat Valenciana (FSMCV) o bé que demostren l'existència i l'activitat d'una agrupació musical lligada a l'associació sol·licitant, almenys durant els cinc anys anteriors a la data de sol·licitud de la convocatòria d'ajudes.  
  
Tercer. Finançament i quantia  
D'acord amb la Llei 9/2022, de 30 de desembre, de pressupostos de la Generalitat per a l'exercici 2023 (DOGV 9502, 31.12.2022), les ajudes convocades s'imputaran al crèdit previst en la secció 09, entitat 00730, línia de subvenció S7274000, «Ajudes a adquisició i millora d'instruments musicals», per un import màxim de 225.000 euros, inclòs en el capítol VII del pressupost de l'Institut Valencià de Cultura. Aquest import pot ser minorat quan, en el marc de les polítiques d'estabilitat pressupostària i sostenibilitat financera, s'adopten mesures d'indisponibilitat que afecten els crèdits de la línia de subvenció que el finança.  
  
L'import màxim individual de la subvenció no pot superar 10.000 euros, de conformitat amb el que s'estableix en l'article 16 de l'ordre de bases.  
  
Quart. Presentació de sol·licituds  
El termini de presentació de sol·licituds serà de quinze dies hàbils a comptar de l'endemà de la publicació d'aquesta convocatòria en el Diari Oficial de la Generalitat Valenciana.  
  
  
  
Cinqué. Resolució de la convocatòria  
En virtut de la Resolució de la presidenta de l'Institut Valencià de Cultura de 31 de maig de 2023 (DOGV 9615, 12.06.2023), la resolució de concessió o denegació de les ajudes correspondrà a la persona que exercisca la Direcció General de l'Institut Valencià de Cultura.  
Haurà de ser motivada d'acord amb el que es preveu en l'ordre de bases i en aquesta convocatòria, i farà al·lusió als criteris de valoració i determinarà tant els projectes subvencionats i la quantia de l'ajuda com la falta de concessió, per desistiment, renúncia al dret o impossibilitat material sobrevinguda.  
La resolució del procediment, que posarà fi a la via administrativa, es dictarà i es notificarà en el termini màxim de sis mesos, a comptar de la data de publicació de la convocatòria.  
  
València, 13 de juny de 2023.- El director general de l'Institut Valencià de Cultura: Abelardo Guarinos Viñoles.